**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – AB „Energijos skirstymo operatorius".
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Telemetrijos valdiklių ir akumuliatorių įkroviklių taisymo paslaugos.
   5. **Įranga** – Telemetrijos valdikliai ir/ar akumuliatorių įkrovikliai.
   6. **Užsakymas** – Kliento Paslaugų teikėjui pateiktas Paslaugų teikimo dokumentas, kuriame nurodomi Paslaugų kiekiai, suteikimo adresai ir terminas.
2. **PIRKIMO OBJEKTAS**
   1. Telemetrijos valdiklių ir akumuliatorių įkroviklių taisymo paslaugos.
3. **PIRKIMO OBJEKTO APIMTYS**
   1. Paslaugų kiekiai pateikiami žemiau esančioje lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Preliminarus kiekis, vnt.\*** |
| 1. | Valdiklio DKK-64 taisymas | 56 |
| 2. | Valdiklio MPC-374 taisymas | 10 |
| 3. | ĮkrovikIio MP-24 taisymas | 26 |

\* *Nurodytas preliminarus Paslaugų kiekis, kuris naudojamas Pasiūlymo vertinimui. Klientas neįsipareigoja nupirkti visas lentelėje numatytas Paslaugas ir/ar tai negali būti pagrindas Paslaugų teikėjui reikalauti užsakyti visas Paslaugas ar bet kurias iš jų.*

1. **SUTARTINIŲ ĮSIPAREIGOJIMŲ VYKDYMO VIETA**
   1. Lietuvos Respublikos teritorijoje Klientas valdiklius ir/ar įkroviklius (nurodytus Techninės specifikacijos 3.1 punkte) pristatys Paslaugos teikėjui savo jėgomis ir lėšomis.
   2. Suremontuotus valdiklius ir/ar įkroviklius Paslaugos teikėjas turės pristatyti Klientui Užsakyme nurodytu adresu[[1]](#footnote-1):
      1. Motorų g. 2, Vilnius;
      2. Chemijos g. 23, Kaunas;
      3. Liepų g. 64a, Klaipėda;
      4. Tilžės g. 68, Šiauliai.
2. **REIKALAVIMAI PIRKIMO OBJEKTUI**
   1. Šiuo metu turimiems, Techninės specifikacijos 3.1 punkte nurodytiems valdikliams ir/ar įkrovikliams reikalinga atlikti pogarantinį aptarnavimą (t. y. taisymą).
   2. Paslaugos teikėjas teikdamas Paslaugas turi suremontuoti valdiklius ir/ar įkroviklius pilnai atkuriant gamyklinį funkcionalumą.
   3. Visos reikalingos medžiagos Paslaugoms atlikti, turi būti įskaičiuotos į valdiklio ir/ar įkroviklio taisymo kainą.
   4. Paslaugų teikėjas turi užtikrinti, kad jo techniniai, kvalifikaciniai ir finansiniai pajėgumai bus pakankami kokybiškų Paslaugų, nurodytų Techninėje specifikacijoje, teikimui visą Sutarties galiojimo laikotarpį.
3. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Paslaugos turės būti suteiktos ne ilgiau kaip per 15 (penkiolika) darbo dienų nuo tos dienos, kai Klientas Paslaugų teikėjui pristatyto valdiklius ir/ar įkroviklius.
   2. Paslaugų teikėjas įsipareigoja priimti Paslaugų teikėjo darbo valandomis pristatytą Įrangą remontui ir surašyti Įrangos priėmimo aktą ne vėliau kaip per 60 minučių nuo Įrangos pristatymo. Įrangą remontui pristato Klientas.
   3. Paslaugos bus teikiamos tik pagal atskirus Kliento pateiktus Užsakymus Sutarties galiojimo laikotarpiu.
   4. Užsakymus Klientas teiks Paslaugos teikėjui elektroniniu paštu, nurodytu Sutarties priede Nr.1.
   5. Suremontuotą Įrangą Paslaugų teikėjas turės pristatyti Techninių specifikacijų 4 skyriuje nurodytais adresais (užsakyme bus nurodomas konkretus adresas) Pirkėjo darbo laiku (I-IV 7:30 – 16:30 val., V 7:30 – 15:15 val.).
   6. Jei Įranga neremontuojama, Paslaugų teikėjas turi pateikti Įrangos defektavimo aktą, nurodant Įrangos defektus ir išvadą kodėl Įranga neremontuojama.
4. **KOKYBĖ IR TRŪKUMŲ ŠALINIMAS**
   1. Suteiktoms Paslaugoms turi būti suteikta ne trumpesnė kaip 6 (šešių) mėnesių garantija, kuri skaičiuojama nuo Paslaugų perdavimo-priėmimo akto pasirašymo dienos.
   2. Terminas, per kurį turi būti ištaisomi nustatyti trūkumai –7 (septynios) kalendorinės dienos nuo Kliento kreipimosi į Paslaugų teikėją dėl trūkumų pašalinimo dienos.
   3. Suteiktos Paslaugos turi būti kokybiškos, atitikti Techninės specifikacijos, tokio pobūdžio Paslaugoms keliamus techninius standartus, kokybės, aplinkosaugos, saugos ir kitus reikalavimus, numatytus teisės aktuose.
5. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Suteikus Paslaugas turi būti pateikiamas abiejų pusių pasirašytas perdavimo – priėmimo aktas bei defektinis aktas.

1. Aktuali informacija apie sandėlių adresus prieinama adresu: [www.eso.lt](http://www.eso.lt) arba https://www.eso.lt/lt/eso-partneriams/elektros-partneriams/sutarciu-valdymas\_1954/ab-energijos-skirstymo-operatorius-centriniu-sandeliu-kontaktai.html [↑](#footnote-ref-1)